CELEX: 62012CA0077
Language: hu
Date: 2013-10-24 00:00:00
Title: C-77/12. P. sz. ügy: A Bíróság (második tanács) 2013. október 24-i ítélete — Deutsche Post AG kontra Európai Bizottság, UPS Europe NV/SA, UPS Deutschland Inc. & Co. OHG (Fellebbezés — Állami támogatások — Az EK 88. cikk (2) bekezdésében meghatározott eljárás megindítását elrendelő bizottsági határozat — Megsemmisítés iránti kereset — Megsemmisítés iránti keresettel megtámadható aktusok — Kötelező joghatások kiváltására irányuló aktusok — Ugyanazon intézkedésekre vonatkozóan eljárás megindítását elrendelő korábbi határozat)

14.12.2013   
            
            
               HU
            
            
               Az Európai Unió Hivatalos Lapja
            
            
               C 367/6
            
         A Bíróság (második tanács) 2013. október 24-i ítélete — Deutsche Post AG kontra Európai Bizottság, UPS Europe NV/SA, UPS Deutschland Inc. & Co. OHG
   (C-77/12. P. sz. ügy) (1)
   
   (Fellebbezés - Állami támogatások - Az EK 88. cikk (2) bekezdésében meghatározott eljárás megindítását elrendelő bizottsági határozat - Megsemmisítés iránti kereset - Megsemmisítés iránti keresettel megtámadható aktusok - Kötelező joghatások kiváltására irányuló aktusok - Ugyanazon intézkedésekre vonatkozóan eljárás megindítását elrendelő korábbi határozat)
   2013/C 367/08
   Az eljárás nyelve: német
   
      Felek
   
   
      Fellebbező: Deutsche Post AG (képviselők: J. Sedemund és T. Lübbig ügyvédek)
   
      A többi fél az eljárásban: Európai Bizottság (képviselők: B. Martenczuk és T. Maxian Rusche meghatalmazottak), UPS Europe NV/SA, UPS Deutschland Inc. & Co. OHG (képviselők: T. Ottervanger és E. Henny advocaten)
   
      Tárgy
   
   Fellebbezés a Törvényszék (nyolcadik tanács) T-421/07. sz., Deutsche Post kontra Bizottság ügyben 2011. december 8-án hozott ítélete ellen, amelyben a Törvényszék mint elfogadhatatlant elutasította a fellebbezőnek a Németországi Szövetségi Köztársaság által a Deutsche Post AG számára nyújtott állami támogatást (C-36/07 [korábbi NN 25/07] támogatás) illetően az EK 88. cikk (2) bekezdésében meghatározott eljárás megindítását elrendelő 2007. szeptember 12-i bizottsági határozat megsemmisítése iránti keresetét — Az EUMSZ 263. cikk negyedik bekezdésének és a hatékony jogorvoslathoz való jognak a megsértése — A gondos ügyintézéshez való jognak, valamint a bizalomvédelem és a jogbiztonság elvének a téves értelmezése — A Törvényszék ítéletének elégtelen indokolása
   
      Rendelkező rész
   
   
               1.
            
            
               A Bíróság az Európai Unió Törvényszéke T-421/07. sz. ügyben 2011. december 8-án hozott ítéletét hatályon kívül helyezi.
            
         
               2.
            
            
               A Bíróság az ügyet visszautalja az Európai Unió Törvényszéke elé.
            
         
               3.
            
            
               A Bíróság a költségekről jelenleg nem határoz.
            
         
      (1)  HL C 118., 2012.4.21.